cyanic-selkie/wikianc huggingface dataset:
კოსმოსური ჯემი
შინაარსი
ბილ მიურეისთან და ლარი ბირდთან ერთად გოლფის თამაშისას, ჯორდანის ჩაგდებული ბურთი ფოსოში იჭედება, ჯორდანი ხელს ყოფს ფოსოში რა დროსაც ის ჩაითრიეს და მოხვდა ლუნი თუნსის სამყაროში. ბაგსი უხსნის ჯორდანს სიტუაციას. ჯორდანი თანხმდება მათთან ერთად თამაშს და ისინი ქმნიან გუნდს „თუნსის შემადგენლობა“. მდედრი კურდღელი ლოლა ბანი, ვისზეც ბაგსი შეყვარებულია ემატება გუნდს. ჯორდანმა ბაგსი და დაფი დაკი გააგზავნა თავის სახლში რათა მათ მისთვის საკალათბურთო ფეხსაცმელები მიეტანათ. როდესაც ისინი სახლში მივიდნენ შეხვდნენ ჯორდანის შვილებსა და ძაღლს, ისინი დაბრუნდნენ თავიანთ სამყაროში. ამ დროს ეროვნული საკალათბურთო ასოციაციის ხუთი კალათბურთელი გაურკვეველი მიზეზების გამო დასუსტდა, რამაც მსოფლიო მასშტაბით პანიკა გამოიწვია. გადადების პრევენციის მიზნით სეზონი დახურულად გამოცხადდა. მოთამაშეები ცდილობენ თავიანთა ძალა დაიბრუნონ. ისინი ვარჯიშობენ, იკეთებენ ანალიზებს, დადიან ფსიქოლოგიურ თერაპიებზე და მიდიან ეკლესიაში, ცოდვების მოსანანიებლად, მაგრამ არაფერი იცვლება. მატჩის დღეს მონსტრებმა მოახერხეს პირველივე მეოთხედში მოეპოვებინათ დამაჯერებელი უპირატესობა, რამაც თუნსის გუნდის მორალურ მდგომარეობაზე აისახა. მესამე მეოთხედის დაწყების წინ ბაგსი იძახის რომ აქვს ელექსირი და ასმევს მას გუნდის თითოეულ წევრს, მაგრამ სინამდვილეში „ელექსირი“ უბრალო წყალია. მიუხედავად ამისა გუნდმა დაუჯერა ბაგსს. მესამე მეოთხედში დომინანტები იყვნენ თუნსის გუნდის წევრები. ტაიმაუტის დროს ჯორდანი უცხოპლანეტელებთან გარიგებას დებს, თუ უცხოპლანეტელები დამარცხდებიან, მათ უნდა დაუბრუნონ ძალა კალათბურთელებს და წავიდნენ საკუთარ პლანეტაზე, ხოლო თუნსის გუნდის დამარცხების შემთხვევაში ჯორდანი მიჰყვება უცხოპლანეტელებს პლანეტაზე, სადაც იქნება ატრაქციონი სიცოცხლის ბოლომდე.
შეხვედრის დასრულებამდე ათი წამით ადრე ტუნსის გუნდი ერთი ქულის სხვაობით აგებდა. იმის გამო, რომ მათი უმრავლესობა დაშავდა მონსტრების უხეში თამაშის გამო, რის გამოც გუნდში მხოლოდ ჯორდანი, ბაგი, ლოლა და დაფი დარჩნენ. ამ დროს მოულოდნელად ჩნდება მიურეი. ბოლო წამებზე მიურეიმ გადაცემა გაუკეთა ჯორდანს, ბაგსმა ურჩია მას რომ გაწელილიყო, ვინაიდან ფიზიკის კანონები ანიმაციურ სამყაროში არ მოქმედებდა. ჯორდანი ბოლო წამებზე ტენის ბურთს ფარში და ტუნსის გუნდი იმარჯვებს. ჯორდანი დაინახავს როგორ ეჩხუბება სვაცკამერი უცხოპლანეტელებს, ის მიდის მათთან და ახსენებს პირობას. ჯორდანი ხვდება ძალადაკარგულ კალათბურთელებს და უბრუნებს მათ ძალას.
სქოლიო
კატეგორია:ინგლისურენოვანი ფილმები კატეგორია:1990-იანი წლების ფანტასტიკური ფილმები კატეგორია:1996 წლის ფილმები
Yield (ალბომი)
Yield — ამერიკული ალტერნატიული როკ-ჯგუფ Pearl Jam-ის მეხუთე სტუდიური ალბომი. გამოვიდა 1998 წლის 3 თებერვალს. ალბომი გამოსცა Epic-მა.
სიმღერების სია
I-ში ჟღერს სიმღერის „Happy When I'm Crying“ ნაწყვეტი. ეს არის აირონსის ავტორობის სიმღერა, გამოცემული ჯგუფის 1997 წლის ფან-კლუბის სინგლზე.
სქოლიო
კატეგორია:1998 წლის ალბომები კატეგორია:Epic Records-ის ალბომები კატეგორია:Pearl Jam-ის ალბომები კატეგორია:ალბომები ბრენდან ო'ბრაიენის პროდიუსერობით კატეგორია:ალბომები ჯეკ აირონსის პროდიუსერობით კატეგორია:ალბომები ედი ვედერის პროდიუსერობით კატეგორია:ალბომები სტოუნ გოსარდის პროდიუსერობით კატეგორია:ალბომები ჯეფ ემენტის პროდიუსერობით კატეგორია:ალბომები მაიკ მაკ-კრიდის პროდიუსერობით
ელ-გუაჩეს ეროვნული პარკი
ელ-გუაჩეს ეროვნული პარკი (Parque nacional El Guache) ― დაცული ტერიტორია ლარასა და პორტუგესის შტატში, ვენესუელაში. ეროვნულ პარკად 1992 წლის 5 ივნისს გამოცხადდა მდინარეების: გუაჩეს, ოსპინოს, ბოკოის, ტოკოსა და არეს აუზების დასაცავად.
ამირანი (ვულკანი)
250px|მინი|ამირანი და მისი ლავის ნაკადები ამირანი (Amirani) — აქტიური ვულკანი იუპიტერის გალილეისეული მთვარეებიდან ყველაზე შიდა მთვარე იოზე. წარმოქმნის ყველაზე დიდ, აქტიურ ლავის ნაკადებს მთელ მზის სისტემაში.
ვულკანი პირველად 1979 წლის მარტში შენიშნეს, კოსმოსურ ხომალდ ვოიაჯერ-1-ის მიერ გამოგზავნილ ფოტოებზე. მომდევნო წელს, საერთაშორისო ასტრონომიულმა კავშირმა, ვულკანს ქართული მითოლოგიური გმირის — ამირანის სახელი უწოდა.
შემადგენლობა და ფიზიკური მახასიათებლები
ამრიანი დაახლოებით იუპიტერის ასაკისაა – 4,5 მილიარდი წლის. შემოსაზღვრულია გიშ-ბარ-პატერის კრატერით. კრატერში არსებულ სხვა მთებთან ერთად, ამირანი მდებარეობს გაყინული გოგირდის ლავის მინდვრის ცენტრში, რომელსაც ნახევარწრის ფორმა აქვს. ამ ვულკანური ჩაღრმავების სიგანე 37 კილომეტრია და დაკავშირებულია 330 კმ სიგრძის ლავის სხვა ნაკადთან. ამირანის ნაკადების მინდვრის სამხრეთი ნახევარი შემოსაზღვრულია გოგირდის დიოქსიდის (SO2) კაშკაშა დიფუზიური დეპოზიტებით, რომლებიც ბაზალტისა და სილიციუმისაგან შედგება; ეს დეპოზიტები ამოფრქვევის შემდეგ მიწის ზედაპირზე იყინება.
ამოფრქვევები
როგორც ზონდ „გალილეოს“ დაკვირვებებიდან ირკვევა, ბოლოდროინდელმა ლავის ნაკადებმა ხუთ თვეზე ნაკლებ პერიოდში იოს ფართობის 620 კმ² დაფარა, რაც 6-ჯერ უფრო დიდია იმ ფართობთან შედარებით, რომელიც იოს კიდევ ერთმა ვულკანმა — კილაუეამ 21 წლის განმავლობაში დაფარა. ეს ვუკლანი მახასიათებლებით დედამიწაზე არსებულ ფარისებრ ვულკანებს შეესაბამება, რომლებშიც ამოფრქვევები წარმოქმნის ფაჰოეჰოეს ტიპის (ფაჰოეჰოე — ჰავაური სიტყვა, რომელიც აღნიშნავს რბილ, უწყვეტ ლავას) ლავის ნაკადებს, რომლებიც ძირითადად ბაზალტური მინერალებისა და გოგირდისგან შედგება. იოს გეოლოგიური აქტივობა განპირობებულია მასზე მოქმედი იუპიტერის გრავიტაციული ძალებით. ამირანის ამფოქრვევებს აკონტროლებს იოს ორბიტა იუპიტერის გარშემო. ვულკანი იოს ზედაპირზე 1650 გრადუსი ცელსიუსი ტემპერატურით ამოიფრქვევა. დედამიწის ვულკანებისაგან განსხვავებით, ამირანს შეუძლია წლების მანძილზე იფრქვეოდეს, ლავის განუწტვეტელი ნაკადებით.
სახელის წარმომავლობა
ვულკანს სახელი ეწოდა ძვ. წ. 3000-2000 წლების ქართული მითოლოგიური გმირის, ამირანის პატივსაცემად. ამირანი ძველბერძნული ტიტანის, პრომეთეს ტოლფასად მიიჩნევა; იოს ერთ-ერთ ვულკანს მისი სახელიც ჰქვია. ქართული მითოლოგიის მიხედვით, ამირანი ნადირობის დიადი ქალღმერთის — დალის ძეა, რომელიც ღმერთმა იმის გამო დასაჯა, რომ მან ადამიანებს ლითონის დამუშავება ასწავლა; დასჯის მიზნით, ამირანი კავკასიონის მთებზე მიაჯაჭვეს, ყოველდღიურად მოფრინავდა არწივი, რომელიც მის ღვიძლს ჯიჯგნიდა.
სქოლიო
კატეგორია:იუპიტერის თანამგზავრები კატეგორია:ვულკანები
ლუიზა შარლოტა დანიელი
ლუიზა შარლოტა დანიელი (Louise Charlotte af Danmark, Louise Charlotte von Dänemark; დ. 30 ოქტომბერი, 1789 — გ. 28 მარტი, 1864) — ოლდენბურგების დინასტიის წარმომადგენელი. პრინც ფრედერიკ დანიელისა და სოფია ფრედერიკა მეკლენბურგ-შვერინელის ასული. პრინც ვილჰელმ ფონ ჰესენ-კასელის მეუღლე. დანიის დედოფალ ლუიზა ფონ ჰესენ-კასელის დედა.
ბიოგრაფია
ლუიზა შარლოტა დაიბადა 1789 წლის 30 ოქტომბერს კოპენჰაგენში. იგი იყო პრინც ფრედერიკ დანიელისა და მისი ცოლის, პრინცესა სოფია ფრედერიკა მეკლენბურგ-შვერინელის შუათანა ასული. მამის მხრიდან იგი დანიის მეფე ფრედერიკ V-ის შვილიშვილი და მეფე კრისტიან VII-ის ძმიშვილი იყო. 1810 წლის 10 ნოემბერს, ამალიენბორგის სასახლეში იგი ცოლად გაჰყვა ჰესენ-კასელის პრინც ვილჰელმს.
1839 წლიდან მისი ძმა, კრისტიან VIII დანიის მეფე გახდა, რომელიც 1848 წელს მისმა ძმისწულმა, ფრედერიკ VII-მ ჩაანაცვლა. უშვილო ფრედერიკმა 1851 წელს თავის მემკვიდრედ თავისი ბიძაშვილი კრისტიან გლუქსბურგი გამოაცხადა, რომელსაც ლუიზა შარლოტამ სასწრაფოდ მიათხოვა თავისი ქალიშვილი. ამით მისი ქალიშვილი დანიის მომავალი დედოფალი გახდა. 1863 წელს ტახტზე მისი სიძე, კრისტიან IX ავიდა და ლუიზა შარლოტაც დედოფლის დედა გახდა. იგი მალევე, 1864 წლის 28 მარტს გარდაიცვალა. თავისი ქალიშვილის ხაზით, იგი იყო რუსეთის იმპერატორ ნიკოლოზ II-ისა და დიდი ბრიტანეთის მეფე ჯორჯ V-ის დიდი ბებია.
ლიტერატურა
კატეგორია:დაბადებული 30 ოქტომბერი კატეგორია:დაბადებული 1789 კატეგორია:გარდაცვლილი 28 მარტი კატეგორია:გარდაცვლილი 1864 კატეგორია:დანიის პრინცესები კატეგორია:ნორვეგიის პრინცესები კატეგორია:ოლდენბურგები
იულონ ლომოური
იულონ ნიკოლოზის ძე ლომოური (დ. 3 სექტემბერი, 1885, სოფ. არბო, ახლანდელი გორის მუნიციპალიტეტი — გ. 26 დეკემბერი, 1966, თბილისი) — ქართველი აგრონომ-მემცენარე, საქართველოს მეცნიერებათა აკადემიის წევრ-კორესპონდენტი, მეცნიერების დამსახურებული მოღვაწე, პროფესორი.
ბიოგრაფია
დაიბადა მწერალ ნიკო ლომოურის და სოფიო ხუდადოვის ოჯახში. დაამთავრა თბილისის მეორე გიმნაზია, შემდეგ პეტერბურგის უნივერსიტეტის ფიზიკა-მათემატიკის ფაკულტეტი. აგრონომიული ცოდნის მისაღებად სწავლა განაგრძო მოსკოვის სასოფლო-სამეურნეო ინსტიტუტში, რომლის დამთავრების შემდეგ მუშაობდა სმოლენსკის გუბერნიაში აგრონომად. 1914 წელს იგი უკვე სამშობლოშია და მოღვაწეობას იწყებს გორის, შემდეგ ბორჩალოს მაზრაში. სოფლად აწყობს საცდელ ნაკვეთებს, მოსახლეობას აძლევს მეცნიერულ რჩევა-დარიგებებს. 1918 წელს დამოუკიდებელი საქართველოს რესპუბლიკის მთავრობა, როგორც სოფლის მეურნეობის სამინისტროს წარმომადგენელს, აგზავნის გერმანიაში, სადაც იგი ხელმძღვანელობს მანქანა-იარაღების შეძენა გამოგზავნის საქმეს. ამავე დროს ეცნობა ადგილობრივი სასწავლებლებისა და საკვლევი ცენტრების მუშაობას.
1920 წელს ახალგაზრდა აგრონომი ივანე ჯავახიშვილის რეკომენდაციით მოიწვიეს აგრონომიულ განყოფილებასთან დაარსებულ სასოფლო-სამეურნეო მექანიკის კათედრის პირველ ასისტენტად. ნიშანდობლივია ისიც, რომ დამწყები პედაგოგის საცდელი ლექცია მოიწონა უნივერსიტეტის ფუძემდებელმა და წარუდგინა იგი დიდ სამეცნიერო საბჭოს.
1923-1929 წლებში ი. ლომოური თბილისის ბოტანიკური ბაღის დირექტორია. მისი ხელმძღვანელობით მეცნიერ-მუშაკთა მაღალკვალიფიციური კადრები მომზადდა. საერთოდ ახალგაზრდა თაობის აღზრდას ი. ლომოური ეწეოდა 1920 წლიდან, ჯერ თბილისის უნივერსიტეტში, შემდეგ, 1929 წლიდან სასოფლო-სამეურნეო ინსტიტუტში, სადაც განაგებდა მემცენარეობის კათედრას. ამ საქმეს მან 40 წელი შეალია და სამართლიანად ითვლება ჩვენში სასოფლო-სამეურნეო განთლების ერთ-ერთ ფუძემდებლად.
იულონ ლომოურს გამოქვეყნებული აქვს 80-ზე მეტი სამეცნიერო შრომა. მათ შორის განსაკუთრებული ადგილი ეთმობა მის პირველ ორიგინალურ სახელმძღვანელოს „მარცვლეული კულტურები“, რომელიც გამოქვეყნდა ორ ტომად 1946 და 1950 წლებში.
დაჯილდოვებული იყო ორი ლენინის ორდენით, „საპატიო ნიშნის“ ორდენით და მედლებით. მის სახელს ატარებდა საქართველოს მიწათმოქმედების სამეცნიერო კვლეითი ინსტიტუტი.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
კატეგორია:ქართველი აგრონომ-მემცენარეები კატეგორია:დაბადებული 3 სექტემბერი კატეგორია:დაბადებული 1885 კატეგორია:გარდაცვლილი 26 დეკემბერი კატეგორია:გარდაცვლილი 1966 კატეგორია:დიდუბის პანთეონში დაკრძალულები კატეგორია:გორის მუნიციპალიტეტში დაბადებულები
აღტალა
აღტალა (Ağtala) — სოფელი აზერბაიჯანში,  ხაჩმაზის   რაიონში. მოსახლეობის რაოდენობა 377 კაცი.
რესურსები ინტერნეტში
კატეგორია:ხაჩმაზის რაიონის სოფლები
იუნეფერ I
იუნეფერ I — ძველი ეგვიპტის პრინცი მეოთხე დინასტიიდან, ეგვიპტის ძველი სამეფოს პერიოდის დროს. იუნეფერ I ეგვიპტის ფარაონის სნეფრუს შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოთხე დინასტიის პრინცები
სპერმატოფორები
მინიატიურა|გიგანტური კალმარის სპერმატოფორები სპერმატოფორები (ძვ. ბერძნულიდან σπέρμα „თესლი“ და φορός „მტარებელი“) — ზოგი ცხოველის სპერმის შეწებებული გროვები, რომლებიც გარემოცულია მამლის სასქესო გზებში წარმოქმნილი კაფსულით. სპერმატოფორებით ნაყოფიერდება რგოლოვანი ჭიების, მოლუსკების, ონიქოფორების, ხერხემლიანების (მაგ., ტრიტონები) შინაგანი განაყოფიერების მქონე ცალკეული ფორმები. სპერმატოფორების შეღწევა დედლის ორგანიზმში ხდება საკოპულაციო ორგანოებით (უმეტესად ე. წ. გონპოდიუმებით) ან სხვაგვარად (კანში ჩასობა, კლოაკით შეტაცება და სხვა).
ლიტერატურა
კატეგორია:რეპროდუქციული სისტემა
ჭუ ჩენი
ჭუ ჩენი (დ. 16 მარტი, 1976, ვენჟოუ, ჯეძიანიჩინეთი) — ჩინელი მოჭადრაკე, დიდოსტატი, მსოფლიოს მე-9 ჩემპიონი ჭუ ჩენი 1976 წლის 16 მარტი ჩინეთში, ვენჟოუში დაიბადა. ქალთა შორის მსოფლიოს ჩემპიონი 2001 წელს გახდა და 2004-მდე ფლობდა ტიტულს. 2006 წლიდან ყატარის მოქალაქეობა მიიღო და ამ ქვეყნის სახელს იცავს.
1999
მსოფლიოს ჩემპიონატებზე გამოსვლა 1995 წლიდან დაიწყო. პირველ საკვალიფიკაციო ეტაპზე, რომელიც კიშინიოვში ჩატარდა, 52 მონაწილეს შორის შვეიცარიული სისტემით გაიმართა. ჩინელმა 13 პარტია ითამაშა, საიდანაც 5 მოიგო, 4 ყაიმით დაასრულა ხოლო 4 წააგო, 7 ქულით მე-19 ადგილს დასჯერდა და მომდევნო ეტაპზეც ვერ გავიდა.
2000
წარუმატებელი გამოდგა 2000 წლის შეჯიბრიც, რომელიც ნიუ დელში გამართა. ფიდეს გადაწყვეტილებით პირველად მსოფლიოს ჩემპიონატი 64 მონაწილეს შორის ნოკაუტ-სისტემით გაიმართა და ჩინელი მე-4 ნომრად იყო განთესილი. ჩენმა პირველივე პარტია ამერიკელ ირინა კრუშთან (0,5:1,5) დასთმო და ნაადრევად დაასრულა ასპარეზობა.
2001
სამაგიეროდ მაღალ დონეზე გამოვიდა მომდევნო წელს მოსკოვში. ეს ასპარეზობაც ნოკაუტ-სისტემით წარიმართა. შეჯიბრი 25 ნოემბრიდან 14 დეკემბრამდე გაგრძელდა და სულ 64 მონაწილე ჰყავდა. რეიტინგით მეექვსე ნომერად განთესილმა ჩენმა პირველ შეხვედრაში არგენტინელი ელისა მაგიოლო (1,5:0,5) გამოთიშა ასპარეზობას. იგივე დამართა მომდევო ეტაპზე მოლდოველ სვეტლანა პეტრენკოს. მერვედფინალში სერბი ალისა მარიჩი დაამარცხა 3:1, მძიმე ბრძოლა მოუწია მეოთხედფინალში ქართველ ნინო ხურციძესთან, რომელიც 4:3 დასრულდა. ნახევარფინალში ასევე ქართველი, მსოფლიოს ექს-ჩემპიონი მაია ჩიბურდანიძე ერგო. დაძაბული ბრძოლაში კვლავ ჩინელმა 2,5:1,5 იმარჯვა და ფინალში გავიდა, სადაც რუს ლამაზმან ალეკსანდრა კოსტენიუკს დაუპირისპირდა. მასპინძელთა იმედმა პირველივე პარტია თეთრებით მოიგო, თუმც მომდევნო ორი წააგო და თვითონ აღმოჩნდა მდევრის როლში. ბოლო პარტიაში თეთრებით მოთამაშე ჩინელს ჩემპიონობისთვის ყაიმიც ჰყოფნიდა, თუმც წააგო და ტაი-ბრეიკებში გაგრძელდა ბრძოლა. დამატებითში პირველივე თეთრებით მოიგო, მაგრამ მეორე წააგო და კვლავ ორი პარტია დაინიშნა. აქ უკვე კარგად გამოჩნდა მისი მომზადების დონე, თეთრებითა და შავებით ორივე შეხვედრა მოიგო, საბოლოო 5:3 ანგარიში დააფიქსირა და ნანატრი დედოფლის გვირგვინიც დაიდგა. იმავე წელს ჩენმა საპატარძლო გვირგვნიც დაიდგა, ცოლად ყატარელ მოჭადრაკეს მოჰამედ ალ-მოდიაკს გაჰყვა, სამ წელიწადში კი მოქალაქეობაც შეიცვალა, ყატარში ჩაეწერა და ამ ქვეყნის ღირსებას იცავს.
ჩემპიონობის შემდეგ
2002 წელს ჩენმა ოლიმპიადაზე მორიგო ოქრო მოიგო. ნაკრების შემადგენლობაში უკვე პირველ დაფაზე იყო. 2004 წლის ივნისში მსოფლიოს ჩემპიონატზე არ გამოსულა, ორსულად იყო და გადატვირთული გრაფიკი ჰქონდა. სამაგიეროდ იმ დროს კომპიუტერ Fritz 8-ს ორმატჩიან დუელში დაუპირისპირდა. AMD 64 bit 3400+ CPU and 2 GB RAM მონაცემებიანმა კომპიუტერმა ორივე პარტია მოუგო ადამიანს .. 2005 წელს ნიუ-იორკში სწრაფ ჭადრაკში ქალთა შორის იპირველა. 2006-ში აზიის პირველობაზე ბრინჯაო აიღო, ხოლო ჩრდილოეთ ურალის ტურნირზე მეორე ადგილი. ეს ტურნირი მოდევნო წელს მოიგო.
2006 წლის ჩემპიონატი
მსოფლიოს ჩემპიონატზე 2006 წელს მოსინჯა ძალები, თუმც პირველივე ტურში კუბელ მარიცა არიბასთან 0:2 დამარცხდა. ჩემპიონატზე მერვე ნომრად იყო განთესილი.
2010 წლის ჩემპიონატი
ორი ეტაპი გაიარა 2010 წლის ჩემპიონატზე, სადაც ყატარის სახელით გამოვიდა და რეიტინგით მე-19 იყო. საწყის ეტაპზე უზბეკი ნაფისა მუმინოვა 2:0 და პოლონელი მონიკა სოცკო 3:1 გამოთიშა ასპარეზობიდან, თუმც მერვედფინალში მომავალ ჩემპიონ ჩინელ ჰოუ იფანთან 1,5:2,5 დამარცხდა.
2012 წლის ჩემპიონატი
2012-ში ხანტი-მანსიისკში მე-17 ნომრად იყო განთესილი. პირველ ტურში ბელარუს ნასტასია ზიაზიუკინას 2:0 ბარიერი გადალახა, თუმც მეორეში ანტოანეტა სტეფანოვასთან 0,5:1,5 დამარცხდა.
2017
33-ე იყო თეირანში და მეორე წრეში ჩინელმა ჟუ ვენჟუნმა გამოაგდო 1,5:0,5. მანამდე ჩენმა ინდონეზიელი ირინე ხარისმა სუკანდარი დაამარცხა 1,5:0,5
აზიის შიდა თამაშები
2007 წლიდან გამოდის აზიის შიდა თამაშებზე, რომელიც ორ წელიწადში ერთხელ იმართება. მაშინ ჩენმა სწრაფ ჭადრაკში იპირველა, ხოლო ბლიცში მეორე იყო. 2009-ში სწრაფში ვერცხლს დასჯერდა. 2010-ში მე-8 ადგილზე გავიდა. 2011 წლის დეკემბერში დოჰაში ქალთა პირველობა მოიგო, ასევე პირველი იყო სწრაფში და ბლიცშიც. არის დიდოსტატი, ჩინელებს შორის მე-13. საკლუბო დონეზე ჯეძიანის გუნდში ჩინეთის საკლუბო ჩემპიონატში (CCL) უთამაშია. ფიდეს რეიტინგში ყველაზე მაღალ პოზიციაზე 2008 წელს იანვარში იყო, როცა 2548 პუნქტი ჰქონდა. იგი ასევე სწავლობდა ცინჰუას უნივერსიტეტში, სამაგისტრო ფაკულტეტზე.
სქოლიო
კატეგორია:ჭადრაკის დიდოსტატები კატეგორია:ჭადრაკის დიდოსტატები ქალთა შორის კატეგორია:ჩინელი მოჭადრაკეები კატეგორია:კატარელი მოჭადრაკეები კატეგორია:დაბადებული 16 მარტი კატეგორია:დაბადებული 1976 კატეგორია:მსოფლიო ჩემპიონები ჭადრაკში ქალთა შორის
იულდაშევო (აურგაზის რაიონი)
იულდაშევო (Юлдаш) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება სემენკინის სასოფლო საბჭოს.
2010 წლის მონაცემებით, სოფელში ცხოვრობს 60 ადამიანი. უახლოესი რკინიგზის სადგურია სტერლითამაქი, რომელიც დაშორებულია 43 კმ-ით, ხოლო რაიონული ცენტრ სოფელ თოლბაზიდან დაშორებულია 20 კმ-ით.
2002 წლის მონაცემებით სოფლის მოსახლეობაა 91, ხოლო 2009 წლის მონაცემებით 72 კაცი.
2002 წლის აღწერებით მოსახლეობის უმრავლესობას შეადგენენ ბაშკირები - 98 %.
სქოლიო
კატეგორია:აურგაზის რაიონის სოფლები
სპერმაცეტი
სპერმაცეტი (სპერმა და ბერძნ. κῆτος — ვეშაპი; cetaceum) — ცვილისებრი ნივთიერება, რომელსაც იღებენ კაშალოტის თავის ფიბროზული პარკიდან. შედგება პალმიტინმჟავასა და ცეტილის სპირტის რთული ეთერისგან. სპერმაციტი წყალში უხსნადი თეთრი ფირფიტისებრი კრისტალებია. კარგად იხსნება ეთერში, აცეტონში, ცხელ სპირტში. დნობის ტემპერატურა 53-54 °C-ია. იყენებენ კოსმეტიკაში კრემებისა და მალამოების დასამზადებლად.
ლიტერატურა
კატეგორია:ცვილები კატეგორია:კოსმეტიკური ნივთიერებანი
The Lord of the Rings Online
The Lord of the Rings Online (აბრევიატურა LOTRO), თავდაპირველი სახელწოდება The Lord of the Rings Online: Shadows of Angmar — მასიური მრავალმოთამაშიანი ონლაინ როლური თამაში (MMORPG) თაფუძნებული ჯონ რონალდ რუელ ტოლკინის ამავე სახელწოდების ნაწარმოებზე, რომელიც შექმნა და გამოსცა კომპანია Turbine, Inc.-მა.
გამოვიდა 2007 წლის 24 აპრილს ჩრდილოეთ ამერიკას, ავსტრალიას, იაპონიასა და ევროპაში. დღეის მონაცემით, გამოვიდა მრავალი უფასო რეგულარული განახლება და 5 დამატება: „Mines of Moria“ (2008), „Siege of Mirkwood“ (2009) „Rise of Isengard“ (2011), „Riders of Rohan“ (2012) და „Helm's Deep„ (2013)
თამაშმა მიიღო მაღალი შეფასებები ვიდეო თამაშების მიმოხილველებისგან, საერთო განხილვის საიტ Metacritic-ზე იგი ფლობს 86% (40 მიმოხილვაზე დაყრდნობით). ასევე მიიღო უამრავი ჯილდო, მათ შორის - „PC-ის წლის თამაში“ Golden Joystick Awards-ის ცერემონიაზე.
კრისტიან VIII
კრისტიან VIII (Christian 8., Christian VIII; დ. 18 სექტემბერი, 1786 — გ. 20 იანვარი, 1848) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ V-ის შვილიშვილი. ნორვეგიის მეფე 1814 წლის მაისიდან ოქრომბრამდე, დანიის მეფე 1839-40 წლებში.
ადრეული წლები
კრისტიანი დაიბადა 1786 წლის 18 ოქტომბერს კრისტიანსბორგის სასახლეში, კოპენჰაგენში. იგი იყო პრინც ფრედერიკ დანიელისა და მისი ცოლის, სოფია ფრედერიკა მეკლენბურგ-შვერინელის პირველი შვილი. მამის მხრიდან იგი დანიისა და ნორვეგიის მეფე ფრედერიკ V-ისა და მისი მეორე ცოლის, დედოფალ იულიანა მარია ბრაუნშვაიგ-ვოლფენბიუტელის შვილიშვილი იყო. მას სახელი ბიძის, დანიისა და ნორვეგიის მეფე კრისტიან VII-ის პატივსაცემად დაარქვეს.
1794 წელს, როდესაც იგი რვა წლის იყო, დედამისი გარდაიცვალა. ამას მოჰყვა 1805 წელს მამის გარდაცვალება, როცა კრისტიანი ცხრამეტის იყო. იგი დანიის სამეფო კარზე აღიზარდა, სადაც დაინტერესებული იყო ხელოვნებისა და მეცნიერების შესწავლით. კრისტიანმა დედისაგან მემკვიდრეობით უამრავი ნიჭი და კარგი გარეგნობა მიიღო, რის გამოც დანიურ არისტოკრატიაში ყოველთვის დიდი პოპულარობით სარგებლობდა.
ქორწინება
1806 წლის 21 ივნისს, ლუდვიგშტადტში შედგა კრისტიანისა და მისი ღვიძლი ბიძაშვილის, შარლოტა ფრედერიკა მეკლენბურგ-შვერინელის ქორწინება. მათი ქორწინება ბედნიერი არასოდეს ყოფილა, თუმცა 1807 წელს დაიბადა პირველი ვაჟი, სახელად კრისტიან ფრედერიკი, რომელიც დაბადებიდან მალევე დაიღუპა. ამას მოჰყვა 1808 წელს მეორე ვაჟი, სახელად ფრედერიკ კარლი. მათი ქორწინება იმდენად უიღბლო და უბედური აღმოჩნდა, რომ ორივე მხარის შეთანხმებით 1810 წელს განქორწინდნენ. ამის შემდეგ შარლოტა ფრედერიკამ თავისი მთელი ცხოვრების ოცნება აისრულა — კათოლიციზმზე მოინათლა და რომში გადასახლდა.
1815 წლის 22 მაისს, კრისტიანსბორგის სასახლეში კრისტიანი მეორედ დაქორწინდა ასევე ბიძაშვილზე. ამჯერად მისი რჩეული კაროლინა ამალია შლეზვიგ-ჰოლშტაინელი იყო. მიუხედავად პატარძლის უნაყოფობისა, ქორწინება იღბლიანი და ძალიან ბედნიერი იყო. ვინაიდან კრისტიანს მემკვიდრე უკვე ჰყავდა, კაროლინასთან ამ თემაზე პრეტენზია არ ჰქონდა, ამიტომაც ისინი ბედნიერად ცხოვრობდნენ სამეფო კარზე.
მიუხედავად კაროლინასთან ბედნიერი ქორწინებისა, კრისტიანს უამრავი საყვარელი და უფრო მეტი არალეგიტიმური შვილი ჰყავდა, რომელთაგან ყველას ვინაობა უცნობია. ჭორების თანახმად, ერთ-ერთი მისი არალეგიტიმური შვილი იყო ცნობილი დანიელი მწერალი ჰანს კრისტიან ანდერსენი, და სწორედ ეს იყო მიზეზი იმისა, რომ მეფე მას მთელი ცხოვრება მფარველობდა.
ნორვეგიის მეფე
მინი|მარცხნივ|კრისტიანი 1813-14 წლებში 1813 წლის მაისიდან, დაიწყო ოფიციალური მოლაპარაკებები კრისტიანის ნორვეგიის მეფედ დასასმელად. ყოველივე ეს საფრანგეთის იმპერატორ ნაპოლეონ I-ის იდეა იყო, რომლის აზრითაც დანიის მეფე ფრედერიკ VI ყურადღებას საერთოდ არ უთმობდა ნორვეგიას. კრისტიანი ყველაფერს აკეთებდა ნორვეგიის ტახტის მისაღებად, თუმცა ამ დროს კონკურენტად შვედეთის სამეფო ოჯახი მოევლინა, რომელთაც ნათესაური კავშირი ჰქონდათ ნორვეგიის ძველ მონარქებთან. მიუხედავად დიდი დაბრკოლებებისა, 1814 წლის 16 თებერვალს კრისტიანი ნორვეგიის რეგენტი გახდა.
ნორვეგიის დამფუძნებელმა კრებამ და ეროვნულმა ანსაბლეამ, 10 აპრილს ეიდსვოლში გამართულ კონგრესზე ახალი კონსტიტუცია მიიღეს, ხოლო 17 მაისს ხელმოწერილი დოკუმენტის თანახმად კრისტიან VIII ერთხმად აირჩიეს ნორვეგიის მეფედ. კრისტიანი ცდილობდა ნორვეგიის სუვერენიტეტი გაეძლიერებინა, მაგრამ ამაოდ. მან მეზობელ შვედეთთან კილის კავშირი შეკრა, რომელში ჩართვაც დანიის მეფესაც სთხოვეს. დანიის მეფემ ამაზე კატეგორიული უარი განაცხადა და კინაღამ შვედეთს ომიც გამოუცხადა.
საბოლოოდ დანიის მეფემ შვედები მოისყიდა და ნორვეგიის წინააღმდეგ მიმართა. დანიის მეფე ფრედერიკ VI-ს, ნორვეგიაში კრისტიანის მეფობას ერჩივნა იგი შვედებს მიეერთებინათ. შვედეთის კრონპრინცმა კარლ იოჰანმა რამდენჯერმე დაამარცხა ნორვეგიის არმია და ამავე წლის 14 აგვისტოს მოსის კონვენცია გააფორმა. ამ ხელშეკრულების მიხედვით, კრისტიანს ჩამოერთვა მეფის ტიტული, თუმცა ნორვეგიის აღმასრულებელი ხელისუფლება შეუნარჩუნდებოდა, თუ დანიაში დაბრუნდებოდა. ამგვარ პირობებში, 10 ოქტომბერს ნორვეგიელებმა ახალი კონსტიტუცია მიიღეს, ხოლო 4 ნოემბერს თავიანთ მეფედ შვედეთის მეფე კარლ XIII აირჩიეს, რასაც მოჰყვა ნორვეგიის შვედეთის შემადგენლობაში გადასვლა.
დანიის მეფე
მინი|დანიის მეფე კრისტიან VIII და დედოფალი კაროლინა ამალია 1840 წელს 1839 წლის 3 დეკემბერს კრისტიანის ბიძაშვილი, დანიის მეფე ფრედერიკ VI უძეოდ გარდაიცვალა, რის გამოც კრისტიანი, როგორც მისი უახლოესი მამაკაცი ნათესავი დანიის მეფე გახდა კრისტიან VIII-ის სახელით. დანიის ლიბერალურ პარტიას იმედი ჰქონდა, რომ იგი ახალ ლიბერალურ კონსტიტუციას შემოიღებდა, თუმცა ამაოდ. ერთადერთი რეფორმა, რომელიც მან განახორციელა, იყო შლეზვიგ-ჰოლშტაინის დანიისათვის საბოლოოდ შემომტკიცება, რაც საბოლოოდ მხოლოდ 1846 წელს განხორციელდა.
თავისი წინამორბედების მსგავსად, კრისტიან VIII-მ განაგრძო ასტრონომიის პატრონაჟი. მისი პატრონაჟით აღმოაჩინეს რამდენიმე ახალი კომეტა, რისთვისაც ჰაინრიხ კრისტიან შუმახერმა იგი ოქროს მედალიონით დააჯილდოვა. 1845 წელს, კრისტიან VIII-მ ბრიტანეთს მიჰყიდა დანიის უკანასკნელი კოლონია, რომელიც ბენგალის სანაპიროზე მდებარეობდა. ამით საბოლოოდ დასრულდა დანიელების მცდელობა, რომ ინდოეთში გაბატონებულიყვნენ.
კრისტიანის ერთადერთი ლეგიტიმური შვილი, კრონპრინცი კრისტიანი სამჯერ დაქორწინდა, მაგრამ შვილი არცერთი ცოლისგან ჰყოლია. კრისტიან VIII მიხვდა, რომ მისი ვაჟი უნაყოფო იყო, ამიტომაც ტახტისათვის დავისა და შემდგომში შინა ომების თავიდან ასარიდებლად, 1853 წლის 31 ივლისს ფრედერიკის მემკვიდრედ მისი გარე ბიძაშვილი, დანიის მეფე ფრედერიკ II-ის შთამომავალი კრისტიან IX დაასახელეს.
1848 წლის 20 იანვარს, კრისტიან VIII 61 წლის ასაკში მოწამლეს. იგი დაკრძალეს როსკილეს კათედრალში, ქ. როსკილეში. ამის შემდეგ ტახტი მისმა ვაჟმა, ფრედერიკ VII-მ დაიკავა, რომელიც 1863 წელს უშვილოდ მოკვდა, რითაც შეწყდა ოლდენბურგების ოთხასწლოვანი დინასტია და ტახტი გლუქსბურგთა დინასტიის წარმომადგენლებმა დაიკავეს.
ლიტერატურა
კატეგორია:დაბადებული 18 ოქტომბერი კატეგორია:დაბადებული 1786 კატეგორია:გარდაცვლილი 20 იანვარი კატეგორია:გარდაცვლილი 1848 კატეგორია:ოლდენბურგები კატეგორია:ნორვეგიის მეფეები კატეგორია:დანიის მეფეები
ნეტჯერაპერეფი
ნეტჯერაპერეფი — ძველი ეგვიპტის პრინცი მეოთხე დინასტიიდან, ეგვიპტის ძველი სამეფოს პერიოდის დროს. ნეტჯერაპერეფი ეგვიპტის ფარაონის სნეფრუს შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოთხე დინასტიის პრინცები
ალი სმითი
ალი სმითი (დ. 24 აგვისტო, 1962) — შოტლანდიელი ავტორი, დრამატურგი, აკადემიკოსი და ჟურნალისტი. 2016 წელს სებასტიან ბერიმ მას „შოტლანდიის მომავალი ნობელიანტი“ უწოდა.
ადრეული ცხოვრება და განათლება
სმითი შოტლანდიის ქალაქ ინვერნესში მუშათა კლასის ოჯახში დაიბადა. 1967-1974 წლებში იგი წმინდა იოსების დაწყებით სკოლაში სწავლობდა, ხოლო 1980 წელს ინვერნესის საშუალო სკოლა დაამთავრა.
1985 წელს სმითმა კემბრიჯის უნივერსიტეტში, ნიუნჰემის კოლეჯში, ჩააბარა, სადაც ამერიკულ და ირლანდიულ მოდერნიზმს სწავლობდა. ამ პერიოდში მან პიესების წერა დაიწყო, რის გამოც დოქტორანტურაზე სწავლის დასრულება ვერ მოახერხა.
1990 წელს სმითი კემბრიჯიდან ედუნბურგში გადავიდა და სტრატკლაიდის უნივერსიტეტში შოტლანდიური, ინგლისური და ამერიკული ლიტერატურის სწავლება დაიწყო. 1992 წელს ქრონიკული დაღლილობის სინდრომის გამო უნივერსიტეტში მუშაობა შეწყვიტა და გამოსაჯანმრთელებლად კემბრიჯში დაბრუნდა.
ახალგაზრდა სმითი სხვადასხვა ნახევარგანაკვეთიან სამსახურებში მუშაობდა, მათ შორის იყო მიმტანი, მწმენდავი, ტურისტული გიდი და სარეკლამო კომპანიის ქოფირაითერი.
კარიერა
კემბრიჯში დოქტურანტურაზე სწავლის პერიოდში სმითმა რამდენიმე პიესა დაწერა, რომლებიც ედინბურგის ფესტივალზე და კემბრიჯის უნივერსიტეტის დრამის კლუბში დაიდგა. შოტლანდიიდან კემბრიჯში დაბრუნების შემდეგ სმითი სამწერლობო საქმიანობაზე იყო ფოკუსირებული, მოკლე მოთხრობებს წერდა და გაზეთში The Scotsman მხატვრული ლიტერატურის რეცენზენტი იყო. 1995 წელს მწერალმა პირველი წიგნი, „თავისუფალი სიყვარული და სხვა მოთხრობები“ გამოაქვეყნა, რომელიც 12 მოთხრობისაგან შედგება. კრებულმა შოტლანდიის ხელოვნების საბჭოს ჯილდო დაიმსახურა.
სმითის 2005 წლის რომანმა, „შემთხვევითი“, უაითბრედის ჯილდო მოიპოვა. წიგნი ასევე ბუკერისა და ორანჯის პრემიების ფინალისტი იყო.
მწერლის რომანებს შორის გამორჩეულია „სეზონების ტეტრალოგია“, რომლის პირველი ნაწილი, „შემოდგომა“, 2017 წელს ბუკერის პრემიის ფინალისტი გახდა, ხოლო The New York Times-ის მიერ წლის 10 საუკეთესო რომანს შორის დასახელდა. 2017 წელს გამოიცა „ზამთარი“, ხოლო 2019 წელს „გაზაფხული“. ტეტრალოგიის ბოლო რომანი, „ზაფხული“, 2020 წელს გამოქვეყნდა.
სმითი წერს სტატიებს შემდეგი ჟურნალებისთვის: The Guardian, New Statesman, Times Literary Supplement და The Scotsman.
ჯილდოები და საპატიო წოდებები
სმითი აღმოსავლეთ ანგლიისა და ნიუქასლის უნივერსიტეტების საპატიო დოქტორის ხარისხებს ფლობს.
სქოლიო
კატეგორია:დაბადებული 1962 კატეგორია:დაბადებული 24 აგვისტო კატეგორია:ბისექსუალი მწერლები კატეგორია:ლგბტ რომანისტები კატეგორია:შოტლანდიელი მწერლები კატეგორია:აბერდინის უნივერსიტეტის კურსდამთავრებულები
ჰაიმორიტი
ჰაიმორიტი — სინუსიტის ერთ-ერთი ფორმა, რომელიც წარმოადგენს, ცხვირის დანამატის ღრუს — ჰაიმორის ღრუს ანუ ზედა ყბის ღრუს (წიაღის) ლორწოვანი გარსის (ზოგჯერ ძვლოვანი კედლის) ანთებას.
იხილეთ აგრეთვე
ლოკალიზაციის ადგილის მიხედვით განასხვავებენ სინუსიტის შემდეგ ფორმებს:
ლიტერატურა
კატეგორია:დაავადებები
სერო-საროჩეს ეროვნული პარკი
სერო-საროჩეს ეროვნული პარკი (Parque Nacional Cerro Saroche ― დაცული ტერიტორია ლარას შტატში, ვენესუელაში. მდებარეობს ბარკისიმეტოსა და კარორას შორის. შეიქმნა 1989 წლის 7 დეკემბერს. პარკის ტერიტორიაზე ინვაზიური სახეობებია Kalanchoe daigremontana და Stapelia gigantea.
სქოლიო
კატეგორია:ვენესუელის ეროვნული პარკები კატეგორია:1989 წელს დაარსებულები ვენესუელაში კატეგორია:1989 წელს დაარსებული დაცული ტერიტორიები კატეგორია:ლარას შტატის გეოგრაფია კატეგორია:ლარას შტატის ღირსშესანიშნაობები
რამან პრატასევიჩი
რამან დიმიტრის ძე პრატასევიჩი (დ. 5 მაისი, 1995) — ბელარუსი ჟურნალისტი. 2021 წლის 23 მაისს ბელარუსში დააკავეს. ის იმყოფებოდა ავიაკომპანია „Ryanair“-ის თვითმფრინავში და მიფრინავდა ათენიდან ვილნიუსის მიმართულებით რა დროსაც თვითმფრინავი მინსკში დაუგეგმავად დაჯდა. ის იყო ოპოზიციურად განწყობილი ტელეგრამ არხის „The Nexta media network“-ის ყოფილი რედაქტორი. გარდა ამისა ის უძღვებოდა Telegram-ის არხს „თავის ტვინის ბელარუსი“.
სქოლიო
კატეგორია:დაბადებული 5 მაისი კატეგორია:დაბადებული 1995 კატეგორია:ბელარუსი ჟურნალისტები
კაფესი
პირველად კაფესი სულთან აჰმედ I-ის ძმის, შეჰზადე მუსტაფასთვის გამოიყენეს. მანამდე არსებული ტრადიციით, როცა სულთანი ტახტზე ავიდოდა სიკვდილით უნდა დაესაჯა ძმები, რათა მის ტახტს საფრთხე არ დამუქრებოდა. სიკვდილით ისჯებოდნენ ჩვილი ბავშვებიც კი, მაგალითად, აჰმედ I-ის მამამ, მეჰმედ III-მ ტახტზე ასვლის შემდეგ 19 ძმა მოაკვლევინა. თავად აჰმედმა უარი განაცხადა ძმის სიკვდილით დასჯაზე, მბრძანებლისთვის ძმის ყოლა კი ტახტისთვის საფრთხეს შეიცავდა, ამიტომ მუსტაფა ჰარამხანაში გამოკეტეს და აქედან დაედო სათავე კაფესში გამოკეტვის ტრადიციას. კაფესის გაჩენამ აგრეთვე, შეცვალა ტრადიცია, რომლის მიხედვითაც მბრძანებლის სიკვდილის შემდეგ ტახტზე მისი უფროსი ვაჟი უნდა ასულიყო. ახალი ტრადიციის მიხედვით კი ტახტზე ყველაზე უფროსი შეჰზადე ადიოდა. 1617 წელს აჰმედ I-ის სიკვდილის შემდეგ ტახტზე მუსტაფა I ავიდა, შეჰზადე ოსმანის ნაცვლად, რომელიც მხოლოდ 13 წლის იყო.
კაფესში გამოკეტილ შეჰზადეებს ეკრძალებოდათ განათლების მიღებაც კი და მათ განკარგულებაში მხოლოდ რამდენიმე მსახური იყო. იმ შემთხვევაში, თუ რომელიმე მათგანს ტახტი ხვდებოდა წილად, მათ წარმოდგენაც კი არ ჰქონდათ, იმპერია როგორ უნდა ემართათ, საერთოდ ვერ ერკვეოდნენ პოლიტიკაში. აგრეთვე, სულთნებში ხშირი იყო წლების განმავლობაში ერთ ოთახში ყოფნის შედეგად გამოწვეული ფსიქიკური აშლილობაც.
ლიტერატურა
კატეგორია:ოსმალეთის იმპერია კატეგორია:ოსმალეთის იმპერიის ისტორია
ინტერნეტ კულტურა
კიბერკულტურა, კომპიუტერის კულტურა ან ინტერნეტ კულტურა — კულტურის ის ფორმა, რომელიც აღმოცენდა კომპიუტერული ქსელებიდან, ონლაინ თამაშებიდან, ფორუმებიდან, ბლოგებიდან, სოციალური მედიიდან, მობილური აპლიკაციებიდან, და სხვა საშუალებებიდან. კიბერკულტურის დამახასიათებელი თვისებებია:
რესურსები ინტერნეტში
კატეგორია:სუბკულტურები
მალხაზ მახარაძე
მალხაზ (მახო) მახარაძე (დ. 2 მარტი, 1963, ბათუმი, აჭარის ასსრ, საქართველოს სსრ, სსრკ) — ქართველი ყოფილი ფეხბურთელი. თამაშობდა როგორც მცველის, ასევე ნახევარმცველის პოზიციაზე. კარიერის დიდი ნაწილი გაატარა მშობლიური ქალაქის, ბათუმის „დინამოში“. საბჭოთა კავშირის სპორტის ოსტატი (1986).
მისი შვილები, კახა და ბორისი ფეხბურთელები არიან.
კარიერა დაიწყო 1982 წელს, „დინამო თბილისში“. თბილისურ კლუბში გატარებული 4 წლის შემდეგ გადავიდა ლანჩხუთის „გურიაში“. 1988 წელს ბათუმის „დინამოს“ შეუერთდა, რომელთან ერთადაც 2 წელი ითამაშა საბჭოთა კავშირის ჩემპიონატში. 1990 წლიდან ბათუმის „დინამო“ საქართველოს უმაღლეს ლიგაში გამოდიოდა. 1999 წელს ამავე კლუბში დაასრულა კარიერა.
რესურსები ინტერნეტში
კატეგორია:დაბადებული 1963 კატეგორია:დაბადებული 2 მარტი კატეგორია:ქართველი ფეხბურთელები კატეგორია:საბჭოთა ფეხბურთელები კატეგორია:საბჭოთა კავშირის სპორტის ოსტატები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:თბილისის დინამოს ფეხბურთელები კატეგორია:ლანჩხუთის გურიას ფეხბურთელები კატეგორია:ბათუმის დინამოს ფეხბურთელები მალხაზ
პენტავერი
პენტავერი — ძველი ეგვიპტის პრინცი მეოცე დინასტიიდან, ძველი ეგვიპტის ახალი სამეფოს პერიოდის დროს. პენტავერი ეგვიპტის ფარაონის რამსეს III-ის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოცე დინასტიის პრინცები
ხუსაინი (სოფელი)
ხუსაინი  (Хөсәйен; Хусаин) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 11 კილომეტრით. უხლოესი რკინიგზის სადგურია შაფრანოვო, რომელიც ასევე დაშორებულია 6 კმ-ით.
რესურსები ინტერნეტში
კატეგორია:ალშეევის რაიონის სოფლები
კახიანოური
მინიატიურა|ქუთაისის სპორტის სასახლე კახიანოური — უბანი ქუთაისის სამხრეთ ნაწილში, გაშლილია მშრალი ხიდიდან რიონის სადგურამდე.
უხსოვარი დრო
კახიანოური უხსოვარი დროიდან დასახლებულ პუნქტს წარმოადგენდა. ქუთაისის ისტორიულ-ეთნოგრაფიულ მკვლევართა მუშაობის შედეგად აღმოჩენილია სხვადასხვა დროს ნაპოვნი ცალკეული მასალები, რომლებიც განეკუთვნება კლასობრივი საზოგადოებისწინა ხანას და ნივთები, რომლებიც აქ საქალაქო კულტურის არსებობასაც ადასტურებენ. ასეთებია: გვიანი ბრინჯაოსა და გვიანი ბრინჯაო-ადრერინის ხანის სამეურნეო იარაღები.
შემდგომი პერიოდი
ისტორიკოს ნოე ბალანჩივაძის მტკიცებით, ამ ადგილზე მეფეებს საზამთრო სადგომი ჰქონდათ აშენებული. ბალახუანის სამხრეთით ვახუშტი ბატონიშვილს აღნიშნული აქვს "კახნიაური", რომელსაც უწოდებს მეფის საზამთრო სადგურს. გერმანელი მოგზაურის, გიულდენშტედტის, სიტყვით, ეს ადგილი იმერეთის სამეფოს უფლისწულის საჯდომი იყო, სადაც იდგა პატარა დანგრეული ციხე კახნიაური. აქ ლითოფონის ქარხნის ტერიტორიაზე დღესაც შეიმჩნევა ქვითკირის ნაშენი კედლის ფრაგმენტები, რომელთა სიძველე ეჭვს არ ტოვებს. იგი კახნიაურის ციხე სადგომის ნაშთი უნდა იყოს.
სახელის წარმოშობის ვერსიები
სახელი კახნიაურის წარმოშობის შესახებ სხავადასხვა აზრია გაბატონებული ქართულ საისტორიო წყარობსა და მწერლობაში. ენათმეცნიერი მიხეილ ალავიძე წერს: "კახიანაური" მიღებულია ფორმიდან "კახნიაური" ნ თანხმოვნის გადასმით.
ვახუშტი ბატონიშვილი წერს, რომ სახელი წარმოიშვა გვარი კახიანისგან, როგორც ირკვევა აზნაური კახიანები, რომელთა გვარიც სოფელ ეწერიდან მოდიოდა, კახიანოურის მიწას ფლობდნენ.
მალე ლუარსაბ მეფე შაჰ-აბასმა მოტყუებით გადაიყვანა იმერეთიდან ქართლში და ირანში გაიწვია. თეიმურაზი კი იმერეთში დარჩა. მართალია. თეიმურაზი 1615 წელს ისევ დაეპატრონა კახეთს, მაგრამ შემდეგ თეიმურაზი კვლავ დამარცხდა ქართლის მეფე როსტომთან ბრძოლაში და ისევ იმერეთში დაბრუნება მოუწია. მან არა მარტო მეფის სახლობა, არამედ არისტოკრატია და 700 კაციანი არმია გაიყოლა. იმერეთის მეფემ თეიმურაზს ციხე-სიმაგრე გადასცა, რათა საცხოვრებელი პირობები შეექმნა საკუთარი ხალხისთვის. ისინი აქ 7 წლის განმავლობაში დარჩნენ.
კატეგორია:ქუთაისის ისტორია
ჰაიფონი
ჰაიფონი (Hải Phòng) — ქალაქი ვიეტნამში, მდინარე ჰონგჰის დელტაზე, მდინარე კინმონის ნაპირას. დაარსდა XIX საუკუნის 70-იან წლებში.
ლიტერატურა
კატეგორია:ვიეტნამის ქალაქები
ლოს-ფაიოსი
ლოს-ფაიოსი  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ტარასონა-ი-ელ-მონკაიოს კომარკის შემადგენლობაში. ფართობი — 3,884931 კმ². მოსახლეობა — 131 კაცი (2020 წ.).
სქოლიო
კატეგორია:სარაგოსის მუნიციპალიტეტები
ალექსანდროვკა (ხაჩმაზი)
ალექსანდროვკა  (Aleksandrovka) — სოფელი აზერბაიჯანში,  ხაჩმაზის   რაიონში.
რესურსები ინტერნეტში
კატეგორია:ხაჩმაზის რაიონის სოფლები
Wayne Gretzky Hockey
Wayne Gretzky Hockey — სპორტული ჟანრის ყინულის ჰოკეის ვიდეო თამაში შემუშავებული Bethesda Softworks-ის მიერ 1988 წელს. თამაშს სახელი დაერქვა ცნობილი კანდელი ჰოკეისტის, უეინ გრეცკის პატივსაცემად.
ბეთესდამ შეიუმუშავა თამაშის ორი გაგრძელება: „Wayne Gretzky Hockey II“ (1990) და „ Wayne Gretzky Hockey II“ (1990).
Computer Gaming World-მა დადებითად შეაფასა თამაში და ურჩია ჰოკეის გულშემატკივრებს ითამაშონ „Wayne Gretzky Hockey“.
სქოლიო
კატეგორია:1988 წლის ვიდეო თამაშები კატეგორია:Amiga-ს თამაშები კატეგორია:Atari ST-ის თამაშები კატეგორია:Bethesda Softworks-ის თამაშები კატეგორია:Wayne Gretzky-ის თამაშები კატეგორია:DOS-ის თამაშები კატეგორია:ყინულის ჰოკეის ვიდეო თამაშები კატეგორია:Mac OS-ის თამაშები კატეგორია:Nintendo Entertainment System-ის თამაშები
ჯონ მეიჯორი
სერ ჯონ მეიჯორი (John Major; დ. 29 მარტი, 1943) — ბრიტანელი კონსერვატორი პოლიტიკოსი. გაერთიანებული სამეფოს პრემიერ-მინისტრი და კონსერვატიული პარტიის ლიდერი 1990-1997 წლებში. მეიჯორი მის შემცვლელად თავად მარგარეტ ტეტჩერს ჰყავდა შერჩეული. პოსტის დაკავებიდან რამდენიმე კვირაში მეიჯორი ხელმძღვანელობდა გაერთიანებულ სამეფოს სპარსეთის ყურის ომში 1991 წლის მარტში და მონაწილეობდა მაასტრიხტის ხელშეკრულების შესახებ მოლაპარაკებებში 1991 წლის დეკემბერში.
სქოლიო
კატეგორია:გაერთიანებული სამეფოს პრემიერ-მინისტრები კატეგორია:დაბადებული 1943 კატეგორია:XX საუკუნის გაერთიანებული სამეფოს პრემიერ-მინისტრები კატეგორია:დაბადებული 29 მარტი
მალონი
მალონი  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ტარასონა-ი-ელ-მონკაიოს კომარკის შემადგენლობაში. ფართობი — 5,658864 კმ². მოსახლეობა — 369 კაცი (2020 წ.).
სქოლიო
კატეგორია:სარაგოსის მუნიციპალიტეტები
იაქტი-იული (ბაშკირეთი)
იაქტი-იული (Яҡты Юл) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება იშლინის სასოფლო საბჭოს.
2010 წლის მონაცემებით, სოფელში ცხოვრობს 52 ადამიანი. უახლოესი რკინიგზის სადგურია ბელოე-ოზერო, რომელიც დაშორებულია 40 კმ-ით, ხოლო რაიონული ცენტრ სოფელ თოლბაზიდან დაშორებულია 19 კმ-ით.
2002 წლის მონაცემებით სოფლის მოსახლეობაა 62, ხოლო 2009 წლის მონაცემებით 58 კაცი.
2002 წლის აღწერებით მოსახლეობის უმრავლესობას შეადგენენ თათრები - 97 %.
სქოლიო
კატეგორია:აურგაზის რაიონის სოფლები
ბუკერი
ბუკერი (Buccheri) — კომუნა იტალიაში, სიცილიის რეგიონში. ექვემდებარება სირაკუზის პროვინციის ადმინისტრაციას. მოსახლეობა 2320 ადამიანი. ფართობი 57.43 კმ²-ია. სატელეფონო კოდი — 0931, საფოსტო ინდექსი — 96010.
რესურსები ინტერნეტში
კატეგორია:სირაკუზის პროვინციის კომუნები
ჰაკოდატე
ჰაკოდატე (函館市) — ქალაქი და ნავსადგური იაპონიაში, კუნძულ ჰოკაიდოს სამხრეთ ნაწილში.
ლიტერატურა
კატეგორია:იაპონიის ქალაქები
რაჰოტეპი (პრინცი)
რაჰოტეპი — ძველი ეგვიპტის პრინცი მესამე ან მეოთხე დინასტიიდან, ეგვიპტის ძველი სამეფოს პერიოდის დროს. რაჰოტეპი ეგვიპტის ფარაონების სნეფრუს ან ჰუნის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მესამე დინასტიის პრინცები კატეგორია:ეგვიპტის მეოთხე დინასტიის პრინცები
განმანათლებლები
განმანათლებლები (Die fetten Jahre sind vorbei სიტყვასიტყვით: მსუქანი წლები წარსულს ჩაბარდა) — ჰანს ვაინგარტნერის გერმანულ-ავსტრიული ფილმი. ფილმი ნომინირებული იყო ოქროს პალმის რტოზე.
რესურსები ინტერნეტში
კატეგორია:გერმანულენოვანი ფილმები კატეგორია:2004 წლის ფილმები კატეგორია:ავსტრიული ფილმები კატეგორია:გერმანული ფილმები
გიოილარ-ჩიოლი
გიოილარ-ჩიოლი (Göylər Çöl) — სოფელი აზერბაიჯანში, შემახის რაიონში.
რესურსები ინტერნეტში
კატეგორია:შემახის რაიონის სოფლები
ჰაბსბურგების ნიდერლანდები
ჰაბსბურგების ნიდერლანდები ( Habsburgse Nederlanden; Pays-Bas des Habsbourg), რომელსაც ასევე ბელგიკას ან ფლანდერსს უწოდებენ — არის საღვთო რომის იმპერიის დაქვემდებარებაში მყოფი დაბალი მიწების ტერიტორიის კოლექტიური სახელი, რომელსაც მართავდა ჰაბსბურგების სახლი. მმართველობა დამყარდა 1482 წლიდან, როდესაც ვალოის დინასტიის, ვალოი-ბურგუნდიის ბოლო მმართველი მარია ბურგუნდიელი ცოლად გაჰყვა მაქსიმილიან I-ს. მათი შვილიშვილი, იმპერატორი კარლ V, დაიბადა ჰაბსბურგში, ნიდერლანდების სამეფოში და მისი ერთ-ერთი დედაქალაქი ბრიუსელი გახადა.
მმართველობა დამყარდა 1482 წლიდან, როდესაც ვალოის დინასტია, ბურგუნდია ბოლო მმართველი მარია ბურგუნდიელი ცოლად გაჰყვა მაქსიმილიან I-ს. მათი შვილიშვილი, იმპერატორი კარლ V, დაიბადა ჰაბსბურგში, ნიდერლანდების სამეფოში და მისი ერთ-ერთი დედაქალაქი ბრიუსელი გახადა.
1549 წელს ჩვიდმეტი პროვინცია გახდა ტერიტორია, რომელსაც მართავდა ჰაბსბურგების ესპანეთის გვარი და საბოლოოდ, 1556 წელს, ესპანეთის იმპერია შემადგენლობაში შევიდა და, ამ დროიდან ის ასევე ცნობილია, როგორც ესპანეთის ნიდერლანდები. 1581 წელს, ჰოლანდიის აჯანყება შუაგულში, შვიდი გაერთიანებული პროვინცია დაიშალა, რათა შექმნილიყო ჰოლანდიის რესპუბლიკა. ესპანური სამხრეთ ნიდერლანდები გახდა ავტრიული ნიდერლანდები 1714 წელს, რომელიც შემდეგ დაიპყრო საფრანგეთის პირველმა რესპუბლიკამ 1795 წელს.
გეოგრაფია
ჰაბსბურგის ნიდერლანდები იყო გეოპოლიტიკური ერთეული, რომელიც მოიცავდა მთელ დაბალ ქვეყნებს (დღევანდელი ჰოლანდია, ბელგია, ლუქსემბურგი და უმეტესი ფრანგული ნორ-პა-დე-კალე) 1482-დან 1581 წლამდე. მარცხნივ|მინი| ბურგუნდიის ნიდერლანდები (ნარინჯისფერი) კარლ V-ეს გარდაცვალების შემდეგ
ბურგუნდიის ჰერცოგ, ფილიპ III კეთილის დაქვემდებარების ქვეშ მყოფმა ნიდერლანდების პროვინციებმა გაფართოება დაიწყეს: ფლანდრიას, არტოესა და მეხელენს, ნამიურს, ჰოლანდიას, ზელანდიასა და ჰინეუტს, ბრაბანტს, ლიმბურგსა და ლუქსემბურგს პირადი კავშირით მართავდნენ ვალო-ბურგუნდიის მონარქები და წარმოადგენდნენ თავიანთ ტერიტორიებს ჰოლანდიის გენერალურ ასამბლეაში. ბურგუნდიის საკუთრების ცენტრს წარმოადგენდა ბრაბანტის საჰერცოგო სასახლე, სადაც ბურგუნდიის ჰერცოგები სასამართლო პროცესებს მართავდნენ ბრიუსელში.
ისტორია
მარია ბურგუნდიელის სიკვდილის შემდეგ, 1482 წელს, მისი ქონება, ბურგუნდიის ნიდერლანდების ჩათვლით, მის ვაჟს, ესპანელ ფილიპე ლამაზს გადაეცა. მისი მამის, 1493 წლიდან საღვთო რომის იმპერატორის, მაქსიმილიან I-ის მხრიდან, ფილიპე იყო ჰაბსბურგების დინასტიის წარმომადგენელი. შესაბამისად, ასე დაიწყო ჰაბსბურგის ჰოლანდიის პერიოდი. 1481–1492 წლებში ფლანდრიის ქალაქებში აჯანყებამ იფეთქა და სამოქალაქო ომში უტრეხტი ჩაერთო, მაგრამ საუკუნის დასაწყისში ორივე მხარე ავსტრიელმა მმართველებმა დააშოშმინეს.
ფილიპეს შვილი, კარლ V, საღვთო რომის იმერატორი, დაიბადა გენტში. მამამისის გზა გააგრძელა 1506 წელს, როდესაც ის ჯერ კიდევ 6 წლის იყო. მისმა პაპამ, იმპერატორმა მაქსიმილიან I-მა ბურგუნდიული მემკვიდრეობა „ბურგუნდიის მაღალ წრეში“ შეიტანა, რის შემდეგაც იმპერიის შორეულ დასავლეთში მდებარე ტერიტორიებმა ავტონომია მოიპოვეს. სრული ასაკის მიღწევისას, 1515 წელს, წარმოშობით ჰოლანდიელმა კარლმაგანაგრძო თავისი ბურგუნდიის მემკვიდრეობა. მან მოიპოვა ოვერეისელისა და უტრეხტის საეპისკოპოსო მიწები, შეიძინა ფრისლანდია საქსონიის ჰერცოგ ჯორჯისგან და დაიბრუნა გრონინგენი და გელდერლანდი. მისი ჩვიდმეტი პროვინცია ხელახლა იქნა ორგანიზებული 1548 წლის ბურგუნდიის ხელშეკრულებაში, რომლის თანახმად, აუგსბურგის საიმპერიო ქონება, რომელიც იყო წარმოდგენილი საიმპერატორო მამულების სახით, აღიარებდა ნიდერლანდების გარკვეულ ავტონომიას. მას მომდევნო წელს იმპერატორის მიერ პრაგმატული სანქცია მოჰყვა, რომელმაც ჩამოაყალიბა ჩვიდმეტი პროვინცია, როგორც საღვთო რომის იმპერიისა და საფრანგეთისგან განცალკევებული სახელმწიფო ერთეული.
1555 და 1556 წლებს შორის, კარლ V-მ ჰაბსბურგების სახლი დაყო ავსტრიულ-გერმანულ და ესპანურ ფილიალებად. მისი ძმა — ფერდინანდ I გახდა სუო-იურე მონარქი ავსტრიაში, ბოჰემიასა და უნგრეთში, ასევე საღვთო რომის ახალი იმპერატორი. კარლის ვაჟმა, ფილიპ მეორემ, მემკვიდრეობით მიიღო ჩვიდმეტი პროვინცია ფა ისინი ესპანეთის გვირგვინში გააერთიანა (რომელშიც შედიოდა აგრეთვე სამხრეთ იტალია და ამერიკული სამფლობელოები). ესპანეთის მეფე ფილიპე II-ს „საძაგელი“ ეწოდა მისი დესპოტიზმის გამო, ხოლო კათოლიკურმა დევნებმა გამოიწვია ჰოლანდიის აჯანყება და ნიდერლანდების რევოლუცია. ესპანეთის ჩრდილოეთ პროვინციებზე ვითარება უფრო იძაბებოდა. 1579 წელს ჩრდილოეთ პროვინციებმა დააარსეს უტრეხტის პროტესტანტული გაერთიანება, რომელშიც 1581 წლის აქტის თანახმად, მათ თავი დამოუკიდებელ, შვიდ გაერთიანებულ პროვინციად გამოაცხადეს.
ესმა ონიანი
ესმა ონიანი (დ. 20 ივლისი, 1938, თბილისი, საქართველოს სსრ — გ. 31 იანვარი, 1999, თბილისი) — ქართველი მხატვარი, პოეტი.
ალექსეევკა (ხაჩმაზი)
ალექსეევკა (Alekseyevka) — სოფელი აზერბაიჯანში,  ხაჩმაზის   რაიონში. მოსახლეობის რაოდენობა 1373 კაცი.
რესურსები ინტერნეტში
კატეგორია:ხაჩმაზის რაიონის სოფლები
ჰაბსბურგების ნიდერლანდები
ისტორია
1581 წლის გაყოფის შემდეგ, სამხრეთ პროვინციები, სახელწოდებით t Hof van Brabant (ფლანდრია, ლუქსემბურგი, ლიმბურგი, ნამიური, მეხელენი, ბრაბანტი ა.შ) ჰაბსბურგების შემადგენლობაში დარჩა საფრანგეთის რევოლუცია ომებამდე.
ესმა ონიანი
რესურსები ინტერნეტში
კატეგორია:ქართველი პოეტები კატეგორია:ქართველი მხატვრები კატეგორია:დაბადებული 20 ივლისი კატეგორია:დაბადებული 1938 კატეგორია:გარდაცვლილი 31 იანვარი კატეგორია:გარდაცვლილი 1999
ჰაბსბურგების ნიდერლანდები
ისტორია
ესპანეთის ჰაბსბურგების გადაშენების და ესპანეთის მემკვიდრეობის ომის შემდეგ, სამხრეთ პროვინციები ასევე ცნობილი იყო როგორც ავსტრიული ნიდერლანდები 1715 წლიდან და შემდეგ.
ნოვალიასი
ნოვალიასი  — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ტარასონა-ი-ელ-მონკაიოს კომარკის შემადგენლობაში. ფართობი — 11,39988 კმ². მოსახლეობა — 825 კაცი (2020 წ.).
სქოლიო
კატეგორია:სარაგოსის მუნიციპალიტეტები კატეგორია:სარაგოსის ქალაქები
ჯედი (პრინცი)
ჯედი — ძველი ეგვიპტის პრინცი მეოთხე დინასტიიდან, ეგვიპტის ძველი სამეფოს პერიოდის დროს. ჯედი ეგვიპტის პრინცის რაჰოტეპის და პრინცესა ნოფრეტის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოთხე დინასტიის პრინცები
მარია ფონ ჰესენ-კასელი
მარია ფონ ჰესენ-კასელი (Maria von Hessen-Kassel, Marie af Hessen-Kassel; დ. 28 ოქტომბერი, 1767 — გ. 22 მარტი, 1852) — დანიის დედოფალი 1808-39 და ნორვეგიის დედოფალი 1808-14 წლებში როგორც თავისი ბიძაშვილის, ფრედერიკ VI-ის მეუღლე. დანიის რეგენტი 1814-15 წლებში, თავისი ქმრის ქვეყანაში არ ყოფნის დროს.
ბიოგრაფია
მარია დაიბადა 1767 წლის 28 ოქტომბერს ჰესენში, გერმანიაში. იგი იყო ჰესენ-კასელის ლანდგრაფ კარლისა და მისი მეუღლის, ლუიზა დანიელის ქალიშვილი. დედის მხრიდან იგი დანიისა და ნორვეგიის მეფე ფრედერიკ V-ისა და დედოფალ ლუიზა ბრიტანელის შვილიშვილი იყო, ხოლო ბებიამისი თავისმხრივ დიდი ბრიტანეთისა და ირლანდიის მეფე ჯორჯ II-ისა და დედოფალ კაროლინა ბრანდენბურგ-ანსბახელის ქალიშვილი იყო. მამის მხრიდან იგი ჰესენ-კასელის ლანდგრაფ ფრიდრიხ II-ისა და მარია ბრიტანელის შვილიშვილი იყო, მარია ბრიტანელი კი ლუიზა ბრიტანელის ღვიძლი და იყო.
1790 წლის 31 ივლისს, მარია ცოლად გაჰყვა თავის ორმაგ ბიძაშვილ კრონპრინც ფრედერიკს, რომელიც დანიისა და ნორვეგიის მეფე კრისტიან VII-ისა (მარიას დედის ძმა) და დედოფალ კაროლინა მატილდა ბრიტანელის (მარიას ბებიების ძმისწული) ვაჟი იყო. 1784 წლიდან, პრინცი ფრედერიკი თავისი შეშლილი მამის ნაცვლად მართავდ ქვეყანას. 1808 წელს, კრისტიან VII-ის გარდაცვალების შემდეგ, ფრედერიკ VI დანიისა და ნორვეგიის მეფე, ხოლო მარია დედოფალი გახდა.
საფრანგეთის იმპერატორ ნაპოლეონ ბონაპარტის ზეგავლენით, 1814 წელს ფრედერიკ VI-ს ნორვეგიის ტახტი ჩამოერთვა და შვედებს გადაეცათ.
მარიასა და ფრედერიკს მემკვიდრის სერიოზული პრობლემა ჰქონდათ, თუმცა არა უშვილობის. მათი მრავალი შვილიდან მხოლოდ ორი გოგონა გადარჩა. ამის გამო, ფრედერიკს მემკვიდრედ თავისი რომელიმე ნათესავი უნდა აერჩია. მან თავის მემკვიდრედ თავისი ბიძაშვილი, კრისტიანი აირჩია, ხოლო თავისი ორივე ასული მის ვაჟსა და ძმაზე დააქორწინა კიდევ უფრო დასაახლოვებლად.
1839 წელს, ფრედერიკ VI-ის გარდაცვალების შემდეგ ტახტზე კრისტიან VIII ავიდა. დედოფალი მარია კვლავ სამეფო კარზე განაგრძობდა ცხოვრებას. 1848 წელს, ტახტი მისმა სიძემ, ფრედერიკ VII-მ დაიკავა, მაგრამ იგი ამ დროისათვის მარიას ქალიშვილთან უკვე განქორწინებული იყო უშვილობის გამო. თავად მარია გარდაიცვალა 1852 წლის 22 მარტს, კოპენჰაგენში, 84 წლის ასაკში.
შვილები
მარცხნივ|მინი|დანიის სამეფო ოჯახი 1821 წელს, მარცხნიდან მარჯვნივ: დედოფალი მარია, პრინცესა ვილჰელმინა, მეფე ფრედერიკ VI და პრინცესა კაროლინა
ლიტერატურა
კატეგორია:დაბადებული 28 ოქტომბერი კატეგორია:დაბადებული 1767 კატეგორია:გარდაცვლილი 22 მარტი კატეგორია:გარდაცვლილი 1852 კატეგორია:დანიის დედოფლები კატეგორია:ნორვეგიის დედოფლები კატეგორია:ქალი რეგენტები კატეგორია:დედოფალ მარია ლუიზას ორდენის კავალრები კატეგორია:დანიის რეგენტები
აჯინა-თეფე
მინი|350px|ბუდისტური მონასტრის ნანგრევები აჯინა-თეფეში აჯინა-თეფე (Аҷинатеппа) — გორა ქალაქ ტაჯიკეთის კურგონტეპიდან აღმოსავლეთით 12 კმ-ში. გორაზე შემორჩენილია VI—VIII საუკუნეების ბუდისტური მონასტრის ნანგრევები.
აღმოჩენის ისტორია
აჯინა-თეფეს არქიტექტურაში და მშენებლობაში შეინიშნება ინდური ელემენტებისა და თოხარისტანის ადგილობრივი ტრადიციის გავლენა.
სქოლიო
კატეგორია:ტაჯიკეთის ისტორია
ბუშემი (სიცილია)
ბუშემი (Buscemi) — კომუნა იტალიაში, სიცილიის რეგიონში. ექვემდებარება სირაკუზის პროვინციის ადმინისტრაციას. მოსახლეობა 1154 ადამიანი. ფართობი 51 კმ²-ია. სატელეფონო კოდი — 0931, საფოსტო ინდექსი — 96010.
რესურსები ინტერნეტში
კატეგორია:სირაკუზის პროვინციის კომუნები
ბეღლეთის ჯამე
ბეღლეთის ჯამე — ეროვნული მნიშვნელობის კატეგორიის კულტურის უძრავი ძეგლი აჭარის ავტონომიურ რესპუბლიკაში, ხულოს მუნიციპალიტეტის სოფელ ბეღლეთში.
ბეღლეთის ჯამე ერთ-ერთი უძველესია აჭარაში. თუმცა მის პირველ ნაგებობას ჩვენამდე არ მოუღწევია და დამწვარა. ახალი შენობა XIX საუკუნეში აუგიათ, მაგრამ დიდი ხნის მანძილზე, 1920–1921 წლამდე, უბრალო ფიცრული ნაგებობა იყო. საბჭოთა პერიოდში მოუწვევიათ ლაზი ოსტატები და შენობა შეუმკიათ ორნამენტებითა და ნახატებით. შენობის საძირკველი ქვისაა, ხოლო საკუთრივ შენობა მუხის ხისგანაა აგებული. მისი ზომებია 8,6 X 15,5 მ. მინარეთი 83 საფეხურიანია და 32 მეტრის სიმაღლისაა.
1573 წლის 26 ივლისით დათარიღებულ დოკუმენტში „ზემო აჭარის ლივის ვრცელი დავთარი“, სოფელი ბეღლეთი მოხსენიებულია ზემო აჭარის ერთ-ერთ სოფლად, რომელშიც 14 კომლი ცხოვრობდა. სავარაუდოა, ჯამეც ამ პერიოდს მიეკუთვნებოდეს.
ბეღლეთში აგებული პირველი მეჩეთი წარმოდგენდა თემის ცენტრალურ მეჩეთს და ხეობის ამ ნაწილის ბევრ სოფელს ემსახურებოდა. მათ შორის დიოკნისს, მანიაკეთს, ჯვარიქეთს, ტაბახმელას, ბოძაურს, რიყეთს, დანისპარაულს და სხვა. 1870–იანი წლებისათვის, როცა ახალი მეჩეთი აიგო, ბეღლეთში 126 კომლი, ანუ 330 ადამიანი ცხოვრობდა.
ბეღლეთის ჯამეს 2006 წლის, საქართველოს პრეზიდენტის ბრძანებულების თანახმად მიენიჭა  ეროვნული მნიშვნელობის კულტურის უძრავი ძეგლის კატეგორია.
გიოილარდაღი
გიოილარდაღი (Göylərdağ) — სოფელი აზერბაიჯანში, შემახის რაიონში. მოსახლეობის რაოდენობა – 6462 კაცი.
რესურსები ინტერნეტში
კატეგორია:შემახის რაიონის სოფლები
ანასტასიევკის ღვთისმშობლის კვართის ეკლესია
ეკლესიის მისამართი: რუსეთი, როსტოვის ოლქი, მატვეევო-კურგანის რაიონი, სოფელი ანასტასიევკა, ოქტომბრის ქუჩა.